CELEX: E2005C0303
Language: da
Date: 2005-11-30 00:00:00
Title: 2005/303/: EFTA-Tilsynsmyndighedens beslutning nr. 303/05/KOL af 30. november 2005 om enoghalvtredsindstyvende ændring af de proceduremæssige og materielle regler for statsstøtte

23.11.2006   
            
            
               DA
            
            
               Den Europæiske Unions Tidende
            
            
               L 324/30
            
         EFTA-TILSYNSMYNDIGHEDENS BESLUTNING
   
   
      Nr. 303/05/KOL
   af 30. november 2005
   om enoghalvtredsindstyvende ændring af de proceduremæssige og materielle regler for statsstøtte
   EFTA-TILSYNSMYNDIGHEDEN (1) —
   SOM HENVISER TIL aftalen om Det Europæiske Økonomiske Samarbejdsområde (2), særlig artikel 61 til 63, samt protokol 26,
   SOM HENVISER TIL aftalen mellem EFTA-staterne om oprettelse af en tilsynsmyndighed og en domstol (3), særlig artikel 24, artikel 5, stk. 2, litra b), samt artikel 1 i del I i protokol 3 til denne aftale,
   SOM TAGER I BETRAGTNING, at Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte EØS-aftalens bestemmelser om statsstøtte i kraft,
   SOM TAGER I BETRAGTNING, at Tilsynsmyndigheden i henhold til artikel 5, stk. 2, litra b), i aftalen om Tilsynsmyndigheden og Domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis Tilsynsmyndigheden finder det nødvendigt,
   SOM ERINDRER OM de proceduremæssige og materielle regler for statsstøtte (4), som Tilsynsmyndigheden vedtog den 19. januar 1994 (5),
   SOM TAGER I BETRAGTNING, at Europa-Kommissionen den 9. november 2005 (6) vedtog at forlænge EF-rammebestemmelserne for støtte til forskning og udvikling (7) indtil den 31. december 2006,
   SOM TAGER I BETRAGTNING, at nævnte forlængelse også er relevant for Det Europæiske Økonomiske Samarbejdsområde,
   SOM TAGER I BETRAGTNING, at EF-rammebestemmelserne for statsstøtte til forskning og udvikling er indarbejdet i kapitel 14 i retningslinjerne for statsstøtte,
   SOM TAGER I BETRAGTNING, at retningslinjerne for statsstøtte udløber den 31. december 2005,
   SOM TAGER I BETRAGTNING, at der skal sikres en ensartet anvendelse af EØS-statsstøttereglerne i hele Det Europæiske Økonomiske Samarbejdsområde,
   SOM TAGER I BETRAGTNING, at i henhold til punkt II under overskriften »GENERELT« i slutningen af bilag XV til EØS-aftalen skal Tilsynsmyndigheden efter høring af Europa-Kommissionen vedtage retsakter, der svarer til dem, som Europa-Kommissionen vedtager,
   SOM HAR HØRT Europa-Kommissionen,
   SOM ERINDRER OM, at Tilsynsmyndigheden har hørt EFTA-staterne om sagen ved brev af 9. november 2005 til Island, Liechtenstein og Norge.
   HAR VEDTAGET FØLGENDE BESLUTNING:
   
               1)
            
            
               Gyldigheden af kapitel 14 i retningslinjerne for statsstøtte, støtte til forskning og udvikling, forlænges indtil den 31. december 2006. Stk. 2 i afsnit 14.9 i retningslinjerne for statsstøtte affattes således:
               »Disse retningslinjer finder anvendelse indtil den 31. december 2006.«
               Fodnote 1 i kapitel 14 i retningslinjerne for statsstøtte affattes som følger:
               »Dette kapitel er blevet ændret ved kollegiets beslutning af 26. juli 2002 og 30. november 2005. Kapitlet svarer til EF-rammebestemmelserne for statsstøtte til forskning og udvikling (EFT C 45 af 17.2.1996, s. 5), som ændret ved Kommissionens meddelelse af 13. februar 1998 (EFT C 48 af 13.2.1998, s. 2), 8. maj 2002 (EFT C 111 af 8.5.2002, s. 3) og 9. november 2005.«
            
         
               2)
            
            
               EFTA-staterne vil blive underrettet om denne beslutning ved brev sammen med en kopi af beslutningen.
            
         
               3)
            
            
               Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af beslutningen.
            
         
               4)
            
            
               Denne beslutning offentliggøres i Den Europæiske Unions Tidendes EØS-afsnit og EØS-tillæg.
            
         
      Udfærdiget i Bruxelles, den 30. november 2005.
      
         
            På EFTA-Tilsynsmyndighedens vegne
         
         Einar M. BULL
         
         
            Præsident
         
         Kurt JÄGER
         
         
            Medlem af kollegiet
         
      
   
   
      (1)  I det følgende benævnt »Tilsynsmyndigheden«.
   
      (2)  I det følgende benævnt »EØS-aftalen«.
   
      (3)  I det følgende benævnt »aftalen om Tilsynsmyndigheden og Domstolen«.
   
      (4)  I det følgende benævnt »retningslinjerne for statsstøtte«.
   
      (5)  Oprindelig offentliggjort i EFT L 231 af 3.9.1994 og i EØS-tillæg nr. 32 af 3.9.1994, senest ændret ved beslutning af 30.11.2005.
   
      (6)  I det følgende benævnt »Europa-Kommissionen«.
   
      (7)  EF-rammebestemmelser for statsstøtte til forskning og udvikling, EFT C 45 af 17.2.1996, s. 5.